Chatqol tumani. Chatqol tumani () - Qirgʻiziston Respublikasining Jalolobod viloyatidagi tuman. Maʼmuriy markazi — Qanish-Qiya qishlogʻi. Tarixi. Tuman 1935-yilda tashkil topgan. 1944-1956 yillari Talas viloyatining tarkibida boʻlgan. 1956-1960 yillari Ola-Buqa tumani tarkibida, 1960-1969 yillari Axsi tumani tarkibida, 1969-1980 yillari qayta Ola-Buqa tumani tarkibiga qoʻshilgan. 1980-yildan mustaqil tuman boʻlib, Talas viloyati tarkibida boʻlgan. 1984-1991 yillari Oʻsh viloyati tarkibiga, Qirgʻiziston mustaqil boʻlganidan soʻng Jalolobod viloyati tarkibiga qolgan. Geografiyasi. Tuman Jalolobod viloyatining shimoli-gʻarbiy tomonida joylashgan. Janubida Ola-Buqa tumani, Sharqida Axsi tumani, shimoli-sharqi va shimolida Talas viloyati, shimoli-gʻarbiy va gʻarbida Oʻzbekiston Respublikasi bilan chegaradosh.